CELEX: 32020D0759
Language: hu
Date: 2020-06-08 00:00:00
Title: A Bizottság (EU) 2020/759 végrehajtási határozata (2020. június 8.) az (EU) 2016/588 végrehajtási határozatnak a 12 voltos váltakozó áramú hatékony generátorok egyes alternatív tüzelőanyagokkal működő személygépkocsikban való alkalmazása érdekében történő módosításáról (EGT-vonatkozású szöveg)

9.6.2020   
               
               
                  HU
               
               
                  Az Európai Unió Hivatalos Lapja
               
               
                  L 179/13
               
            
         A BIZOTTSÁG (EU) 2020/759 VÉGREHAJTÁSI HATÁROZATA
         (2020. június 8.)
         az (EU) 2016/588 végrehajtási határozatnak a 12 voltos váltakozó áramú hatékony generátorok egyes alternatív tüzelőanyagokkal működő személygépkocsikban való alkalmazása érdekében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     A ŠKODA AUTO a.s., a FORD-Werke GmbH, a Groupe RENAULT, az FCA Italy S.p.A., a SEAT S.A., a Volkswagen AG, az Automobiles Citroen, Automobiles Peugeot, a PSA Automobiles SA és az OPEL Automobile GmbH gyártók a 725/2011/EU bizottsági végrehajtási rendelet (2) 12a. cikkének megfelelően 2019. október 17-én együttes kérelmet nyújtottak be az (EU) 2016/588 bizottsági végrehajtási határozat (3) annak érdekében történő módosítása céljából, hogy az innovatív technológia jóváhagyása kiterjeszthető legyen az innovatív technológia egyes alternatív tüzelőanyagokkal működő személygépkocsikban való alkalmazására is.
                  
               
                     (2)
                  
                  
                     A kérelem elsősorban arra irányult, hogy a cseppfolyósított szénhidrogéngázzal (LPG) vagy sűrített földgázzal (CNG) üzemeltethető személygépkocsik növekvő aránya miatt az (EU) 2016/588 végrehajtási határozat hatálya terjedjen ki a 12 voltos váltakozó áramú hatékony generátorok ilyen járművekben való használatára is, valamint hogy a vizsgálati módszer egyes tényezői ennek megfelelően kerüljenek kiigazításra.
                  
               
                     (3)
                  
                  
                     A Bizottság a kérelmet az (EU) 2019/631 rendelet 11. cikkével, a 725/2011/EU végrehajtási rendelettel és az innovatív technológiák jóváhagyásának a 443/2009/EK európai parlamenti és tanácsi rendelet (4) alapján történő kérelmezésére vonatkozó műszaki iránymutatással (2018. júliusi verzió) (5) összhangban értékelte. A Bizottság az LPG- és CNG-üzemű járművek tekintetében indokoltnak találta a kérelmet, ezért az ilyen járművekben való használatra szánt 12 voltos váltakozó áramú hatékony generátorok minimális hatásfokát úgy kell kiigazítani, hogy figyelembevételre kerüljön a szóban forgó innovatív technológia ilyen tüzelőanyagokkal üzemeltethető járművekben való alkalmazása.
                  
               
                     (4)
                  
                  
                     A Bizottság szerint helyénvalónak és más jóváhagyási határozatokkal összhangban állónak tekinthető az E85-tel üzemeltethető járművek helyzetének tisztázása is. Az ilyen járművek tekintetében különösen azt kell egyértelművé tenni, hogy mivel az E85 csupán korlátozott mértékben áll rendelkezésre az uniós piac egészében, a 12 voltos váltakozó áramú hatékony generátorok használatából eredő szén-dioxid-kibocsátáscsökkentés meghatározása céljából az említett tüzelőanyagot nem helyénvaló megkülönböztetni a benzintől.
                  
               
                     (5)
                  
                  
                     Az (EU) 2016/588 végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2016/588 végrehajtási határozat a következőképpen módosul:
            
                        1.
                     
                     
                        A 2. cikk (1) bekezdésének c) pontja helyébe a következő szöveg lép:
                        
                                    „c)
                                 
                                 
                                    hatékonysági foka:
                                    
                                                i.
                                             
                                             
                                                nem turbómotoros, E85-tel üzemelő jármű esetében legalább 73,8 %;
                                             
                                          
                                                ii.
                                             
                                             
                                                turbómotoros, benzinüzemű vagy E85-tel üzemelő jármű esetében legalább 73,4 %;
                                             
                                          
                                                iii.
                                             
                                             
                                                dízelüzemű jármű esetében legalább 74,2 %;
                                             
                                          
                                                iv.
                                             
                                             
                                                nem turbómotoros, cseppfolyósított szénhidrogéngázzal (LPG) üzemelő jármű esetében 74,6 %;
                                             
                                          
                                                v.
                                             
                                             
                                                turbómotoros, LPG-üzemű jármű esetében legalább 74,1 %;
                                             
                                          
                                                vi.
                                             
                                             
                                                nem turbómotoros, sűrített földgázzal (CNG) üzemelő jármű esetében 76,3 %;
                                             
                                          
                                                vii.
                                             
                                             
                                                turbómotoros, CNG-üzemű jármű esetében legalább 75,7 %.”
                                             
                                          
                              
                  
                        2.
                     
                     
                        A 3. cikk a következő bekezdésekkel egészül ki:
                        
                           „(3)   Amennyiben az innovatív technológia kettős üzemű vagy rugalmas tüzelőanyag-felhasználású járműbe van beépítve, a jóváhagyó hatóság a következőképpen rögzíti a szén-dioxid-kibocsátáscsökkentést:
                           
                                       a)
                                    
                                    
                                       a benzinnel és gáz-halmazállapotú tüzelőanyaggal működő, kettős üzemű járművek esetében az elért szén-dioxid-kibocsátáscsökkentés értéke az LPG vagy a CNG tekintetében;
                                    
                                 
                                       b)
                                    
                                    
                                       a benzinnel és E85-tel üzemelő, rugalmas tüzelőanyag-felhasználású járművek esetében az elért szén-dioxid-kibocsátáscsökkentés értéke a benzin tekintetében.
                                    
                                 
                        
                           (4)   A 2020. naptári év végéig a 17-es ökoinnovációs kód alapján elszámolt szén-dioxid-kibocsátáscsökkentés kizárólag a gyártók átlagos fajlagos kibocsátásának kiszámítása céljából vehető figyelembe.”
                        
                     
                  
                        3.
                     
                     
                        A melléklet 2. és 3. táblázata helyébe a következő szöveg lép:
                        „2. táblázat
                        
                           Tényleges energiafogyasztás
                        
                        
                                    Motortípus
                                 
                                 
                                    Tényleges energiafogyasztás (Vpe) [l/kWh]
                                 
                              
                                    Benzin/E85
                                 
                                 
                                    0,264
                                 
                              
                                    Benzin/E85, turbó
                                 
                                 
                                    0,280
                                 
                              
                                    Dízel
                                 
                                 
                                    0,220
                                 
                              
                                    LPG
                                 
                                 
                                    0,342
                                 
                              
                                    LPG, turbó
                                 
                                 
                                    0,363
                                 
                              
                                     
                                 
                                 
                                    Tényleges energiafogyasztás (Vpe) [m3/kWh]
                                 
                              
                                    CNG (G20)
                                 
                                 
                                    0,259
                                 
                              
                                    CNG (G20), turbó
                                 
                                 
                                    0,275
                                 
                              
                           
                        
                           3. táblázat
                        
                        
                           Tüzelőanyag-átváltási tényező (CF)
                        
                        
                                    Tüzelőanyag típusa
                                 
                                 
                                    Átváltási tényező
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    Benzin/E85
                                 
                                 
                                    23,3
                                 
                                 
                                    2 330 
                                 
                              
                                    Dízel
                                 
                                 
                                    26,4
                                 
                                 
                                    2 640 
                                 
                              
                                    LPG
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    CNG (G20)
                                 
                                 
                                    18,0
                                 
                                 
                                    1 795 ”
                                 
                              
                  
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. június 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  A Bizottság (EU) 2016/588 végrehajtási határozata (2016. április 14.) a 443/2009/EK európai parlamenti és tanácsi rendelet alapján a hatékony, 12 voltos váltakozó áramú generátorokban alkalmazott technológiának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 101., 2016.4.16., 25. o.).
         
            (4)  Az Európai Parlament és a Tanács 443/2009/EK rendelete ( 2009. április 23.) a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52